ข้อมูลสรุป (Executive Summary)

บริษัท โรงพยาบาลไทยนครินทร์ จำกัด (มหาชน) ( “ บริษัท ” หรือ “TNH” หรือ
“โรงพยาบาล” ) ตั้งอยู่เลขที่ 345 ถนนบางนา-ตราด ก.ม. 3.5 แขวงบางนา เขตบางนา
กรุงเทพฯ 10260 หมายเลขโทรศัพท์ 0-2 361-2727 , 0-2 361-2828 เว็บไซต์ชื่อ
www.thainakarin.co.th จัดตั้งขึ้นเมื่อวันที่ 8 สิงหาคม พ.ศ. 2531 โดยมีนายจตุพร
สิหนาทกถากุล และนายแพทย์เจริญ มีนสุข เป็นผู้ก่อตั้ง ภายใต้ชื่อ “ บริษัท แอล. เจ.
เอ็นเตอร์ไพรส์ จำกัด ” ต่อมาเมื่อวันที่ 26 ตุลาคม 2532 ได้จดทะเบียนเปลี่ยนชื่อเป็น “ บริษัท
โรงพยาบาลไทยนครินทร์ จำกัด ” และเมื่อวันที่ 11 ตุลาคม 2547 ได้จดทะเบียน
แปรสภาพเป็นบริษัทมหาชนจำกัด โดยใช้ชื่อว่า “บริษัท โรงพยาบาลไทยนครินทร์ จำกัด (มหาชน)”
ทะเบียนเลขที่ บมจ. 0107547000974 ดำเนินธุรกิจโรงพยาบาลเอกชน ขนาด 350 เตียง
โดยได้เปิดให้บริการอย่างเป็นทางการเมื่อวันที่ 14 มิถุนายน 2536

ปัจจุบัน บริษัทมีทุนจดทะเบียน 180 ล้านบาท แบ่งออกเป็น 180 ล้านหุ้น มูลค่าที่ตราไว้หุ้นละ 1
บาท โดยมีทุนชำระแล้วก่อนเสนอขายหุ้นเพิ่มทุนต่อประชาชน 150 ล้านบาท
บริษัทเสนอขายหุ้นเพิ่มทุนต่อประชาชน 30 ล้านหุ้น เสนอขายราคาหุ้นละ 1.75 บาท เมื่อวันที่ 16
ธันวาคม 2548 โดยมีสัดส่วนที่เสนอขายต่อประชาชนทั่วไปคิดเป็นร้อยละ 16.67
ของทุนชำระแล้วภายหลังการเสนอขายหุ้นเพิ่มทุนต่อประชาชน
โดยบริษัทได้นำเงินที่ได้รับจากการเสนอขายหุ้นเพิ่มทุนให้แก่ประชาชนทั่วไป
หลังหักค่าใช้จ่ายในการเสนอขายหลักทรัพย์แล้วจำนวน 50.78
ล้านบาทไปใช้เป็นทุนหมุนเวียนของบริษัท ทั้งนี้ ณ วันที่ 31 กรกฎาคม 2549
บริษัทไม่ได้นำเงินไปลงทุนในบริษัทย่อย หรือบริษัทร่วมใด ๆ อย่างไรก็ตามบริษัท
มีนโยบายลงทุนในกิจการที่เกี่ยวเนื่อง และสนับสนุนการดำเนินธุรกิจโรงพยาบาล

โรงพยาบาลไทยนครินทร์
เป็นโรงพยาบาลเอกชนชั้นนำของประเทศโดยเฉพาะในแถบกรุงเทพตะวันออก
ซึ่งให้บริการรักษาผู้ป่วยทั้งภายในและภายนอก โดยมีแพทย์ผู้เชี่ยวชาญครบทุกสาขา ให้บริการตลอด
24 ชั่วโมงพร้อมเครื่องมืออุปกรณ์ที่ทันสมัยต่างๆ ปัจจุบันมีจำนวนเตียงทั้งสิ้น 214
เตียงและห้องพักจำนวน 161 ห้อง เมื่อเดือนมีนาคม 2546
โรงพยาบาลไทยนครินทร์ได้รับการรับรองคุณภาพโรงพยาบาล (HA)
จากสถาบันพัฒนาและรับรองคุณภาพโรงพยาบาล
ซึ่งเน้นการพัฒนาคุณภาพของโรงพยาบาลอย่างต่อเนื่องและมุ่งเน้นในเรื่องความเสี่ยงของการติดเชื้อ
สิ่งแวดล้อมและการจ่ายยา เป็นต้น

ปัจจัยเสี่ยงหลักในการประกอบธุรกิจโรงพยาบาล ได้แก่ การขาดแคลนบุคลากรทางการแพทย์
ทั้งทางด้านแพทย์ พยาบาล และบุคลากรสนับสนุนทางการแพทย์ต่างๆ อาทิ นักกายภาพบำบัด
นักรังสีวิทยา เภสัชกร เป็นต้น
ประกอบกับภาวการณ์แข่งขันที่เพิ่มขึ้นในปัจจุบันทั้งจากการควบรวมของกิจการโรงพยาบาลหลายแห่ง
และจากการที่โรงพยาบาลต่างมีการตื่นตัวในการพัฒนาศักยภาพของตนเองเพิ่มมากขึ้น
บริษัทได้เล็งเห็นถึงปัจจัยเสี่ยงและภาวการณ์แข่งขันดังกล่าว
บริษัทจึงได้มีการวางแผนกลยุทธ์ในการรักษาฐานลูกค้าเดิมโดยการมุ่งเน้นในการพัฒนามาตรฐานในการรักษาพยาบาล
มาตรฐานการให้บริการแก่ผู้ที่มาใช้บริการและการปรับปรุงพื้นที่ประกอบการให้เหมาะสมและได้มาตรฐานสากล
อีกทั้ง บริษัทยังมีกลยุทธ์ในการสร้างฐานลูกค้าใหม่ โดยการเปิดศูนย์เฉพาะโรคต่างๆ อาทิ
ศูนย์โรคหัวใจ ศูนย์กระดูกและข้อ รวมถึงการลงทุนในอุปกรณ์เครื่องมือแพทย์ ทั้งนี้
การเปิดศูนย์เฉพาะโรคต่างๆ เป็นหนึ่งปัจจัยเสริมในการขยายฐานลูกค้า ฐานรายได้ของบริษัท

บริษัทมีเป้าหมายในการพัฒนาโรงพยาบาลไทยนครินทร์ ให้เป็นหนึ่งในโรงพยาบาลเอกชนชั้นนำ
ศูนย์รักษา

พยาบาลเฉพาะโรค และพัฒนาจากการเป็นโรงพยาบาลทั่วไป (General Hospital)
สู่ความเป็นเลิศในการให้บริการรักษาพยาบาลที่ครบวงจร
ทั้งในด้านผู้เชี่ยวชาญทางการแพทย์และบุคลากร
รวมถึงความครบครันของอุปกรณ์และเครื่องมือทางการแพทย์
โดยไม่ต้องมีข้อจำกัดทางการแพทย์เป็นเหตุให้จำเป็นต้องส่งผู้ป่วยไปรักษาตัวยังโรงพยาบาลอื่น